امت شاہ

امت شاہ (ولادت: 22 اکتوبر 1964ء) بھارتی سیاست دان ہیں اور بھارتیہ جنتا پارٹی کے موجودہ صدر ہیں۔ وہ راجیہ سبھا کے رکن بھی ہیں۔
امت شاہ سرکھیج اسمبلی حلقہ سے لگاتار چار مرتبہ (1997ء، 1998ء، 2002ء اور 2007ء) ایم ایل اے منتخب کیے گئے۔ وہ نریندر مودی کے بہت قریبی مانے جاتے ہیں۔ جب مودی وزیر اعلیٰ گجرات تھے تب شاہ کو حکومت میں اچھی پکڑ حاصل تھی۔ 2012ء میں وہ ناران پورہ اسمبلی حلقہ سے منتخب ہو کر ایم ایل اے بنے۔ بھارت کے عام انتخابات، 2014ء میں امت شاہ اتر پردیش کے انچارج بنے۔ اور دنیا کی سب سے بڑی جمہوریت کے سب سے بڑے انتخابی میلے میں سب سے بڑی ریاست میں بی جے پی نے اب تک کا سب سے بہتر نتیجہ دیا۔ 80 میں سے کل 73 نشستیں جیت کر امت شاہ نے اپنی مہارت، سیاسی قیادت اور بصیرت کا لوہا منوا لیا۔ اور اسی سال جولائی میں ان کو پارٹی کا صدر بنا دیا گیا۔
ان کی قیادت میں بی جے پی نے مہاراشٹر، ہریانہ، جموں اور کشمیر، جھارکھنڈ اور آسام کے اسمبلی انتخابات میں کامیابی حاصل کی اور بی جے پی کی سرکار بنائی مگر دہلی، بہار، چھتیس گڑھ، راجستھان اور مدھیہ پردیش میں ہار کا سامنا کرنا پڑا۔ البتہ اتر پردیش، اتراکھنڈ، گجرات میں یک طرفہ کامیابی ملی  اور منی پور میں پارٹی کو مضبوط کیا۔ پنجاب میں شرومنی اکالی دل کے ساتھ اتحاد اس بار کام نہ آیا اور وہاں کی حکومت کانگریس کے پاس چلی گئی۔

ابتدائی زندگی 
امت شاہ کی ولادت وو اکتوبر 1964ء کو ممبئی میں ہوئی۔ ان کے والدین گجراتی قوم سے تعلق رکھنے والے ایک خوشحال بنیا تھے۔ ان کے والد انل چندر شاہ منسا، گجرات میں ایک تاجر تھے۔ انہوں نے مہسانا میں ابتدائی تعلیم حاصل کی اور اعلیٰ تعلیم کے لیے احمد آباد چلے آئے جہاں انہوں نے سی یو شاہ سائنس کالج میں حیاتی کیمیا کی پڑھائی کی اور بایو کیمسٹری میں بی ایس سے کی ڈگری حاصل کی۔ انہوں نے احمد آباد کے کئی بینکوں میں ملازمت بھی کی۔ ۔بچپن سے ہی وہ راشٹریہ سویم سیوک سنگھ میں دلچپسی رکھتے تھے اور نزدیکی شاکھا (شاخ) میں مشق کرتے تھے۔احمدآباد میں قیام کے دوران میں انہوں نے باضابطہ طور پر آرایس ایس کی رکنیت حاصل کی۔ نریندر مودی سے ان کی پہلی ملاقات 1982ء میں احمدآباد آر ایس ایس کے پروگرام میں ہوئی۔ اس وقت مودی تنظیم کے مبلغ تھے اور نوجوانوں کے صدر بھی۔

انتخابی نتائج

حوالہ جات 

1964ء کی پیدائشیں
احمد آباد کے سیاست دان
بقید حیات شخصیات
بھارت کے عام انتخابات2019ء میں جمہوری قومی اتحاد کے امیدوار
بھارت کے وزراء داخلہ
بھارتی زیر حراست اور قیدی شخصیات
بھارتیہ جنتا پارٹی کے صدور
سترہویں لوک سبھا کے ارکان
فضلاء گجرات یونیورسٹی (بھارت)
گجرات (بھارت) سے راجیہ سبھا کے ارکان
گجراتی شخصیات
گجرات، بھارت سے بھارتیہ جنتا پارٹی کے سیاست دان
گجرات، بھارت قانون ساز اسمبلی کے ارکان
ممبئی کے سیاست دان
نریندر مودی کی وزارت
ہندوستانی ویشنوی شخصیات
چھوٹے پیغام خانوں کا استعمال کرنے والے مضامین
بھارتی کابینہ کے ارکان
بھارت کے قیدی اور زیر حراست افراد
Short description is different from Wikidata